โซเชียลฯ ระอุ ฉะ 35 คำถาม สนช. กับคำตอบอดีตรมต. โต้จำนำข้าวแทน ปู
เมื่อถึงคราวเปิด 35 คำถามเด็ดของเหล่าสมาชิกสภานิติบัญญัติแห่งชาติ (สนช.) ถึงปมจำนำข้าว ที่นางสาวยิ่งลักษณ์ ชินวัตร อดีตนายกรัฐมนตรีต้องตอบในช่วงสัปดาห์ที่ผ่านมานั้น แม้ว่านางสาวยิ่งลักษณ์ ไม่ได้มาด้วยตนเอง แต่ยังมีตัวผู้แทนของผู้ถูกกล่าวหาทั้ง 9 คนรอตอบข้อซักถามในคดีปล่อยปละละเลยให้มีการทุจริตโครงการรับจำนำข้าวต่อ สนช. แต่ไม่ได้รับอนุญาตให้ตอบข้อซักถามแทน จนทำให้เหล่าอดีตรัฐมนตรี พรรคเพื่อไทย และทีมทนายความเดือดพล่านต้องปล่อยของลงบนยูทูบและโซเชียลมีเดียตอบโต้กันพัลวัน,นายนิวัฒน์ธำรง บุญทรงไพศาล อดีตรองนายกฯ และ รมว.พาณิชย์, ตอบคำถามในประเด็นการทุจริต นายกิตติรัตน์ ณ ระนอง อดีตรองนายกฯ และ รมว.คลัง ตอบคำถามประเด็นเกี่ยวกับเศรษฐกิจ การเงิน การ คลัง นายยรรยง พวงราช อดีต รมช.พาณิชย์ ตอบคำถามประเด็นที่เกี่ยวข้องกับกระบวนการ วิธีการดำเนินการ นายวราเทพ รัตนากร อดีต รมต.ประจำสำนักนายกฯ และอดีต รมช.เกษตรและสหกรณ์ ตอบคำถามข้อกล่าวหาทางการเมือง และนายทนุศักดิ์ เล็กอุทัย อดีต รมช.คลัง ตอบคำถามชี้แจงเกี่ยวกับ การช่วยเหลือชาวนา ได้รับประโยชน์จากโครงการรับจำนำข้าว,ด้าน ,นพ.วรงค์ เดชกิจวิกรม อดีต ส.ส.พิษณุโลก พรรคประชาธิปัตย์, กล่าวกับไทยรัฐออนไลน์ ถึงคำตอบของเหล่าอดีตรัฐมนตรีว่า ตนมีข้อสังเกตถึงคำตอบคือ มีทั้งโกหก ทั้งสร้างคำถามขึ้นเองใหม่ และคำถามประเภทแหลมคมไม่ยอมตอบ เนื่องจากตนไปดูรายละเอียดแล้วรู้เลยว่า หลายคำถามเป็นการตั้งคำถามชงให้ตัวเอง ไม่ได้เป็นคำถามของ สนช. และบางคำถามกลายเป็นคำถามที่ล่อแหลม เช่นพูดถึงการเอาข้าวไปทิ้งทะเล ซึ่งตนไปตรวจสอบคำถามของ สนช. แล้วไม่มี ,ทั้งนี้ นพ.วรงค์ ระบุเพิ่มเติมบนเฟซบุ๊กว่า ตนเข้าใจว่าท่านคงต้องการตอบคำถามแทนนางสาวยิ่งลักษณ์ผ่านโลกออนไลน์ ในประเด็นที่ สนช.ถามและไม่มีโอกาสตอบในสภาฯ โดยจากข้อมูลที่อ่าน ทั้งคำถามและคำตอบ มีความรู้สึกแปลกๆ ทั้งในคำถามและคำตอบ เพราะบางคำถามเป็นคำถามที่ท่าน สนช.ไม่น่าถาม และบางคำถามเหมือนกับท่าน สนช.ชงให้แบบฮั้วกัน บางคำถามรู้สึกว่าท่านสนช.ติดลบ แต่ก็ปรากฏเป็นคำถาม ผมจึงไปค้นคำถามของท่านสนช.35 คำถามมาเทียบดู จึงได้ข้อสังเกตหลายประเด็นดังนี้,ประการแรก การตอบคำถามมีเพียง 30 คำถาม ไม่ใช่ 35 คำถามที่จั่วหัวไว้ คำถามที่แหลมคมไม่ถูกนำมาตอบ เช่น คำถามกรณีคุณกิตติรัตน์เคยแถลงความเสียหายมากกว่า 60,000 ล้านบาท (ข้อ 14) คำถาม กรณีผู้มาซื้อข้าวคือผู้ช่วย ส.ส.พรรคเพื่อไทย ซึ่งเป็นภรรยาของนักการเมืองพรรคเพื่อไทย (ข้อ 22) และที่สำคัญคำถามเกี่ยวกับการทุจริตจำนวนหลายข้อ ไม่ถูกนำมาตอบ,ประการที่สอง การตั้งคำถามเป็นการตั้งชงขึ้นมาเอง ตามที่ตนเองต้องการตอบ ส่วนใหญ่จะอยู่ในชุดที่คุณนิวัฒน์ธำรงตอบ เช่นคำถาม ชื่อโครงการมีที่มาที่ไปอย่างไรและทำไมพรรคเพื่อไทยถึงเลือกโครงการรับจำนำข้าวมาหาเสียงและปฏิบัติ และอีกหลายๆ คำถาม จากการตรวจสอบ 35 คำถามที่ท่าน สนช.ถาม ไม่มีคำถามเหล่านี้,ประการที่สาม มีการตั้งคำถามบิดเบือน เพื่อให้เกิดความเข้าใจผิดต่อท่าน สนช. ว่าตั้งคำถามนี้มาได้อย่างไร เช่น คำถาม โครงการรับจำนำข้าวแต่ละปีรัฐบาลต้องเอาข้าวไปทิ้งทะเล ท่านทราบถึงความสูญเปล่าและสูญเสียที่เกิดขึ้นข้างต้นหรือไม่ ซึ่งในข้อเท็จจริงเราไม่เคยได้ยินเรื่องการนำข้าวไปทิ้งทะเล แต่มีการตั้งเป็นคำถาม,ประการสุดท้าย ลักษณะการตอบเป็นการตอบไม่ตรงประเด็น ตอบแบบอยากจะตอบแต่ไม่สนใจคำถาม โดยเฉพาะการตอบของนายยรรยง,เป็นการถามช้างตอบม้า ไปไหนมาสามวาสองศอก, ที่สำคัญการตอบคำถามเป็นการบิดเบือนข้อเท็จจริง เช่นกรณีการตอบว่า จีทูจีไม่พบการกระทำผิดทุจริตใดๆ หรือ การกล่าวว่าการยกเลิกโครงการต้องไปขออนุมัติรัฐสภาในการยกเลิก รวมทั้ง การรับจำนำไม่ได้ทำลายกลไกตลาด เหล่านี้เป็นต้น,นพ.วรงค์ กล่าวอีกว่า สิ่งเหล่านี้เป็นการสะท้อนแนวทางถนัดของคนจากพรรคเพื่อไทย ที่โกหกและบิดเบือนข้อเท็จจริงจนวาระสุดท้าย แม้จะมีตำแหน่งถึงอดีตรัฐมนตรี เอาจุดอ่อนของคนไทยที่อ่านไม่ละเอียดมาหาประโยชน์ และยิ่งเป็นการสะท้อนถึง การไม่สำนึกผิด ของคนเหล่านี้ สิ่งที่ท่าน สนช.ต้องทำคือการไปตรวจสอบคำถามและคำตอบที่ทางอดีตรัฐมนตรีเผยแพร่ ท่านจะได้รับรู้ด้วยตัวท่านเองถึงการบิดเบือนต่างๆ และบางคำถามถึงขนาดทำให้เสียเกียรติภูมิของท่าน สนช. ท่าน สนช.ยังคิดจะปรองดองกับคนที่บิดเบือนและไม่สำนึกอีกหรือ,สำหรับ 35 คำถาม ของเหล่า สนช. นั้น นพ.วรงค์ กล่าวกับไทยรัฐออนไลน์ว่า เป็นคำถามที่ฟุ้งไป บางคนอาจจะไม่เข้าใจลึกซึ้งทำให้คำถามดูไม่เข้าเป้ามาก ซึ่งของตนมีคำถามที่อยากจะถาม แต่เป็นคำถามทั่วๆ ไป ส่วนใหญ่เป็นเรื่องการทุจริต เพราะปัญหาความเสียหายทางฝั่งเพื่อไทยพยายามโยงไปว่าเป็นความเสียหายเพราะช่วยชาวนา แต่ในความเป็นจริงที่เราติดตามโครงการนี้มา ความเสียหายเกิดจากการทุจริต เพราะประโยชน์ต่อพวกพ้อง เพราะฉะนั้นเราต้องโยงตรงนี้ให้สังคมได้เห็นว่า ที่สังคมไทยรับไม่ได้เพราะว่าคุณปล่อยปละละเลย เอื้อทุจริตต่อพวกพ้อง คำถามจะออกมาในมุมนี้ นอกจากนี้ตนตั้งข้อสังเกตว่าคำถามของ สนช. หลายคำถามก็ดีที่ยิงเป็นเรื่องการทุจริต แต่ก็ไม่ค่อยมีการตอบเรื่องนี้เท่าไหร่ในสิ่งที่อดีตรัฐมนตรีแถลงมา,ส่วนสัปดาห์หน้าจะมีโอกาสที่นางสาวยิ่งลักษณ์จะมาแถลงปิดคดีด้วยตนเองหรือไม่ นพ.วรงค์ กล่าวว่า ตนมองว่า หากพูดคนเดียวก็น่าจะมา ซึ่งคาดว่า วันที่ 22 ม.ค. เป็นการสรุปปิดสำนวน แถลงฝ่ายเดียวอย่างน้อยก็พูดในมุมของตนเอง และหาเสียงกับฐานเสียงไว้ก่อน หากมีโอกาสดราม่าได้ก็น่าจะดราม่า,ทั้งนี้ เรื่องที่สังคมไทยคาดการณ์และหวั่นเกรงกันนั้น หากมองข้ามช็อตไปว่า,ยิ่งลักษณ์-สมศักดิ์-นิคม,จะหลุดจากปมถอดถอนหรือไม่ ตรงนั้นหลายฝ่ายชี้ว่า,ข้ามจุดนั้นไปแล้ว,แต่ที่สำคัญน่าสนใจยิ่งกว่า คือ หมากนี้จะส่งผลกระทบต่อเกมการปฏิรูปการเมืองและยกร่างรธน.ที่กำลังเดินหน้าตามโรดแม็ปคสช.ในรูปแบบไหนมากกว่า ว่ากันว่านี่ คือ เงื่อนไขที่คสช.และรัฐบาลพล.อ.ประยุทธ์ จันทร์โอชา นายกรัฐมนตรี และหัวหน้าคสช.ต้องคิดหนัก-ตัดสินและเตรียมใจรับสถานการณ์การเมืองที่จะตามติดมา ไม่ว่าผลท้ายที่สุด สนช.จะออกประตูไหน  , หรือ , อย่างที่มีผู้คร่ำหวอดและสื่อฯหลายสำนักได้วิเคราะห์ไว้ก่อนหน้า ,เอาเป็นว่าตั้งแต่สัปดาห์นี้เป็นต้นไป ถึงคราวชี้ชะตาอดีตนายกรัฐมนตรีหญิงของไทย ปมจำนำข้าว เพราะตามกำหนดการแล้ว 22 ม.ค. ปิดแถลงคดี โดยนายสุรพงษ์ โตวิจักษ์ชัยกุล อดีตรองนายกรัฐมนตรี และ รมต.การต่างประเทศ รวมถึงทีมทนายความนางสาวยิ่งลักษณ์ ระบุว่า นางสาวยิ่งลักษณ์จะเข้ามาปิดสำนวนคดีด้วยตนเองแน่นอน,ส่วนวันที่ 23 ม.ค. สมาชิก สนช. นัดลงมติถอดถอนนั้น ทางเพื่อไทยเองก็หนักใจไม่น้อย แต่ก็ต้องมานั่งลุ้นกันอีกทีว่า,สุดท้ายแล้วจะรอดหรือจะร่วง.
สิ่งเหล่านี้เป็นการสะท้อนแนวทางถนัดของคนจากพรรคเพื่อไทยที่โกหกและบิดเบือนข้อเท็จจริงจนวาระสุดท้าย  ส่วน 35 คำถามของ สนช.เป็นคำถามที่ฟุ้งไป บางคนอาจจะไม่เข้าใจลึกซึ้งทำให้คำถามดูไม่เข้าเป้ามาก 
จำนำข้าว,รัฐบาลปู,ยิ่งลักษณ์ ชินวัตร,อดีตนายกรัฐมนตรี,ถอดถอน,สนช.,ไทยรัฐออนไลน์,ข่าวการเมือง,ตั้งข้อซักถาม,เอื้อประโยชน์